

**LĪGATNES NOVADA DOME**

Reģ. Nr. 90000057333, Spriņģu ielā 4, Līgatnē, Līgatnes novadā, LV-4110

Līgatnes pakalpojumu centrs tel. 64153176; e – pasts: [novadadome@ligatne.lv](mailto:novadadome@ligatne.lv)

Augšlīgatnes pakalpojumu centrs tel. 64155636; e-pasts: [ligatnes.pagasts@ligatne](mailto:ligatnes.pagasts@ligatne).lv

[www.ligatne](http://www.ligatne/).lv

**Līgatnes novada domes**

**sēdes protokols**

Līgatnes novadā, Līgatnes pagastā Nr.3 2021.gada 25.marts

Sēde sasaukta plkst. 9:00

Sēde notiek: Attālināti ar videokonferences starpniecību.

**Darba kārtība:**

1. Par Augšlīgatnes pirmsskolas izglītības iestādes “Zvaniņi” vadītājas Gunitas Liepiņas apbalvošanu.
2. Par dzīvokļa maiņu.
3. Par iesnieguma izskatīšanu.
4. Par iesnieguma izskatīšanu.
5. Par Latvijas Sporta cīņas federācijas iesnieguma izskatīšanu.
6. Par zemes ierīcības projekta apstiprināšanu nekustamam īpašumam “Vecandrijāņi”, Līgatnes pagasts, Līgatnes novads, ar kadastra Nr. 4262 001 0061 zemes vienībai ar kadastra apzīmējumu 4262 001 0061, nosaukumu un adreses piešķiršanu.
7. Par Līgatnes novada domes 2021.gada 25.marta saistošo noteikumu 21/9 “Grozījumi Līgatnes novada domes 2021.gada 28.janvāra saistošajos noteikumos Nr.21/2 „Līgatnes novada pašvaldības budžets 2021.gadam” apstiprināšanu.
8. Par pārvaldes uzdevumu deleģējumu Līgatnes novada domes sabiedrībai ar ierobežotu atbildību „Līgatnes komunālserviss”.
9. Par Līgatnes novada pašvaldības nekustamā īpašuma - zemes vienības “Springšļu dzirnavas”, Līgatnes pagastā, Līgatnes novadā, kadastra Nr. 4262 010 0114 atsavināšanu.
10. Par Līgatnes novada domes nekustamā īpašuma – zemes vienības „Rītausmas iela 1” Līgatnē, Līgatnes novadā atsavināšanu.
11. Par Ministru kabineta rīkojuma projektu „Par valstij piekrītošā nekustamā īpašuma “Vaisuļi”, Līgatnes pagastā, Līgatnes novadā un dzīvokļa īpašuma Brīvības ielā 3-7, Līgatnē, Līgatnes novadā nodošanu Līgatnes novada pašvaldības īpašumā”.
12. Par personas iekļaušanu Palīdzības reģistrā, saskaņā ar Līgatnes novada domes saistošajiem noteikumiem Nr.6/10 „Par kārtību, kādā Līgatnes novadā tiek sniegta pašvaldības palīdzība dzīvokļa jautājumu risināšanā un reģistrējamas personas, kurām izīrējamas pašvaldībai piederošās vai tās nomātās dzīvojamās telpas”.
13. Par Amatu mājas telpu īri mūzikas studijai.

Sēdi vada Līgatnes novada domes priekšsēdētājs Ainārs Šteins.

Sēdi protokolē Līgatnes novada domes Kancelejas vadītāja, juriste Ilze Goba

**Piedalās deputāti:**

1. Ainārs Šteins;
2. Rihards Vidzickis;
3. Guntars Pīpkalējs;
4. Pēteris Lideris;
5. Vineta Lapsele
6. Gunita Liepiņa;
7. Kaspars Gulbis;
8. Jurijs Daģis.

Nepiedalās deputāte: Kristaps Sviklis (darba nespēja)

**Piedalās administrācijas darbinieki:**

Plānošanas, nekustamā īpašuma un būvniecības nodaļas nekustamā īpašuma speciāliste Solveiga Kauliņa, Finanšu un grāmatvedības nodaļas vadītāja, galvenā grāmatvede Ieva Remese, finanšu kontroliere, analītiķe Anita Dzērve, Jauno Līderu vidusskolas direktore Saiva Vītola, izpilddirektors Egils Kurpnieks, izpilddirektors Egils Kurpnieks.

Klātesošie ir informēti, ka domes sēde tiek ierakstīta diktofonā.

Līgatnes novada domesFinanšu komiteja, Ekonomiskās un teritoriālās attīstības komiteja, Izglītības, kultūras, sporta un jaunatnes lietu komiteja, Sociālās aprūpes un veselības aizsardzības komiteja – turpmāk tekstā “Apvienotā komiteja”.

**1.§**

**Par Augšlīgatnes pirmsskolas izglītības iestādes “Zvaniņi” vadītājas Gunitas Liepiņas apbalvošanu**

Ziņo: A.Šteins, Debatēs: nav

Pamatojoties uz likumu “Par interešu konflikta novēršanu valsts amatpersonu darbībā” balsojumā nepiedalās deputāte Gunita Liepiņa.

Līgatnes novada dome ir saņēmusi izglītības un jaunatnes lietu speciālistes Daces Bērziņas 2021.gada 8.marta iesniegumu (reģistrēts Līgatnes novada domē 2021.gada 8.martā ar Nr.D3-16/21/218), ar lūgumu apbalvot Augšlīgatnes pirmsskolas izglītības iestādes “Zvaniņi” vadītāju Gunitu Liepiņu ar naudas balvu EUR 100,- apmērā, pamatojoties uz :

2021.gada 24.februārī Līgatnes novada domē saņemto Izglītības kvalitātes valsts dienesta lēmumu Nr.3-04e/42 “Par izglītības iestādes vadītāja profesionālās darbības novērtējumu”, ņemot vērā Akreditācijas ekspertu komisijas 2021. gada 29.janvāra ziņojumā “Izglītības iestādes vadītāja profesionālās darbības novērtēšanas ziņojums “ norādīto, ka izglītības iestādes vadītāja profesionālā darbība novērtēta ar 3 vērtējuma līmeņiem “labi” un 8 - “ļoti labi” un vadītājas sniegto ieguldījumu kopīgā pirmsskolas izglītības iestādes komandas darbā.

Ņemot vērā minēto, saskaņā ar “Līgatnes novada domes un tās padotībā esošo iestāžu amatpersonu un darbinieku atlīdzības nolikuma” 42.2. punktu, par profesionāli un kvalitatīvi sagatavotu un novadītu akreditācijas procesu,

un pamatojoties uz Līgatnes novada domes 2021.gada 18.marta Apvienotās komitejas atzinumu (protokols Nr.3), **atklāti balsojot:** PAR – A.Šteins, R.Vidzickis, G.Pīpkalējs, P.Lideris, J.Daģis, K.Gulbis, K.Sviklis; PRET – nav; ATTURAS - nav; Līgatnes novada dome **NOLEMJ:**

Apbalvot Augšlīgatnes pirmsskolas izglītības iestādes “Zvaniņi” vadītāju Gunitu Liepiņu ar naudas balvu EUR 100,- apmērā (pēc nodokļu nomaksas).

**2.§**

**Par dzīvokļu maiņu**

Ziņo: A.Šteins, Debatēs: nav

Izskatot Ineses Zeitmanes, personas kods 310876 – 11359, dzīvesvietas adrese “Pumpurīši”, Līgatnes pagasts, Līgatnes novads, LV – 4108, un Marģera Zeitmaņa, personas kods 020779 – 11005, dzīvesvietas adrese “Pumpurīši”, Līgatnes pagasts, Līgatnes novads, LV – 4108, 2021. gada 07. janvāra iesniegumu, (reģistrēts Līgatnes novada domē 18.01.2021. Nr. D3-16/21/55) ar ierosinājumu mainīt Līgatnes novada domei piederošos nekustamos īpašumus dzīvokļus Gaujas iela 2 – 3 un Gaujas iela 2 - 6, Līgatnē, Līgatnes novadā, pret dzīvokļiem Brīvības iela 1- 1 un Brīvības iela 5 – 16, Līgatnē, Līgatnes novadā.

Dome konstatē:

Līgatnes novada pašvaldībai piederošie nekustamie īpašumi dzīvokļi:

1. Gaujas iela 2 – 3, Līgatne, Līgatnes novads, ar kadastra Nr. 4211 900 0535, ar kopējo platību 15.6 m2, kas ir 156/1944 domājamās daļas no zemes un ēkas, ierakstīts Vidzemes rajona tiesas Līgatnes pilsētas zemesgrāmatas nodalījumā Nr. 78 – 3.

2. Gaujas iela 2 – 6, Līgatne, Līgatnes novads, ar kadastra Nr. 4211 900 0540, ar kopējo platību 16.2 m2, kas ir 162/1944 domājamās daļas no zemes un ēkas, ierakstīts Vidzemes rajona tiesas Līgatnes pilsētas zemesgrāmatas nodalījumā Nr. 78 – 6.

Pašvaldībai piederošie dzīvokļi ir izīrēti, par ko ir noslēgti īres līgumi.

Inesei Zeitmanei piederošais nekustamais īpašums dzīvoklis:

1.Brīvības iela 1 – 1, Līgatnē, Līgatnes novadā, ar kadastra Nr. 4211 900 0346, ar kopējo platību 32.4 m2, kas ir 324/4357 domājamās daļas no zemes un ēkas, ierakstīts Vidzemes rajona tiesas Līgatnes pilsētas zemesgrāmatas nodalījumā Nr. 119 – 1.

Marģeram Zeitmanim piederošais nekustamais īpašums dzīvoklis:

1. Brīvības iela 5 – 16, Līgatnē, Līgatnes novadā, ar kadastra Nr. 4211 900 0321, ar kopējo platību 39.3 m2, kas ir 393/5357 domājamās daļas no zemes un ēkas, ierakstīts Vidzemes rajona tiesas Līgatnes pilsētas zemesgrāmatas nodalījumā Nr. 102 – 16.

PNĪB speciālists minētos dzīvokļus apsekoja un veica vizuālu novērtēšanu (informācija pielikumā).

2021.gada 1.martā ir saņemta papildus informācija no iesnieguma iesniedzējiem (iesniegums pievienots komitejas materiālos)

Saskaņā ar likuma “Par pašvaldībām” 21.panta pirmās daļas 27.punktu,

un pamatojoties uz Līgatnes novada domes 2021.gada 18.marta Apvienotās komitejas atzinumu (protokols Nr.3), **atklāti balsojot:** PAR – A.Steins, K.Gulbis, R.Vidzickis, G.Liepiņa, P.Lideris; PRET –J.Daģis; ATTURAS -V.Lapsele, G.Pīpkalējs; Līgatnes novada dome **NOLEMJ**:

1. Uzsākt procesu, lai veiktu Līgatnes novada domei piederošo nekustamo īpašumu dzīvokļus Gaujas iela 2 – 3 un Gaujas iela 2 - 6, Līgatnē, Līgatnes novadā, apmaiņu pret dzīvokļiem Brīvības iela 1- 1 un Brīvības iela 5 – 16, Līgatnē, Līgatnes novadā.
2. Lēmuma izpildi uzdot Līgatnes novada domes Plānošanas, nekustamā īpašuma un būvniecības nodaļai.
3. Kontroli par lēmuma izpildi uzdot Līgatnes novada izpilddirektoram Egilam Kurpniekam.

**3.§**

**Par iesnieguma izskatīšanu**

Ziņo: A.Šteins Debatēs: nav

Līgatnes novada dome ir saņēmusi XX 2021.gada 19.februāra iesniegumu (reģistrēts Līgatnes novada domē 2021.gada 23.februārī ar Nr.D3-16/21/150) ar lūgumu rast iespēju atbalstīt gada licences un apdrošināšanas iegādi Latvijas Motosporta federācijā. Licences un apdrošināšanas kopējā summa ir 150 EUR.

Iesniegums pievienots pielikumā.

Saskaņā ar likumu “Par pašvaldībām” 15.panta pirmās daļas 6.punktu un 21.panta pirmās daļas 27.punktu un pamatojoties uz Līgatnes novada domes 2021.gada 18.marta Apvienotās komitejas atzinumu (protokols Nr.3), **atklāti balsojot:** PAR – A.Šteins, R.Vidzickis, G.Pīpkalējs, P.Lideris, G.Liepiņa, J.Daģis, K.Gulbis, K.Sviklis; PRET – nav; ATTURAS - nav; Līgatnes novada dome **NOLEMJ**:

1. Apmaksāt XX gada licenci un apdrošināšanas iegādi Latvijas Motosporta federācijā par kopējo summu 150 EUR.
2. Lēmuma pirmajā punktā minētajam piešķirt līdzekļus no Līgatnes novada domes Sporta centra budžeta.

**4.§**

**Par XX iesnieguma izskatīšanu**

Ziņo: A.Šteins Debatēs: nav

Līgatnes novada dome ir saņēmusi XX 2021.gada 19.februāra iesniegumu (reģistrēts Līgatnes novada domē 2021.gada 19.februārī ar Nr.D3-16/20/151) ar lūgumu rast iespēju atbalstīt gada licences un apdrošināšanas iegādi Latvijas Motosporta federācijā. Licences un apdrošināšanas kopējā summa ir 150 EUR.

Iesniegums pievienots pielikumā.

Saskaņā ar likumu “Par pašvaldībām” 15.panta pirmās daļas 6.punktu un 21.panta pirmās daļas 27.punktu un pamatojoties uz Līgatnes novada domes 2021.gada 18.marta Apvienotās komitejas atzinumu (protokols Nr.3), **atklāti balsojot:** PAR – A.Šteins, R.Vidzickis, G.Pīpkalējs, P.Lideris, G.Liepiņa, J.Daģis, K.Gulbis, K.Sviklis; PRET – nav; ATTURAS - nav; Līgatnes novada dome **NOLEMJ**:

1. Apmaksāt XX gada licenci un apdrošināšanas iegādi Latvijas Motosporta federācijā par kopējo summu 150 EUR.
2. Lēmuma pirmajā punktā minētajam piešķirt līdzekļus no Līgatnes novada domes Sporta centra budžeta.

**5.§**

**Par Latvijas Sporta cīņas federācijas iesnieguma izskatīšanu**

Ziņo: A.Šteins Debatēs: J.Daģis

Līgatnes novada dome ir Latvijas Sporta cīņas federācijas prezidenta Armanda Cīruļa 2021.gada 4.marta iesniegumu Nr.2.2-31(reģistrēts Līgatnes novada domē 2021.gada 19.februārī ar Nr.D3-16/20/151) ar lūgumu rast iespēju atbalstīt Līgatnes novada sportistu XX dalībai Eiropas čempionātā Grapplingā, kurš notiks 26.04.-27.04.2021. Polijā. Paredzamās kopējās izmaksas ir 670 EUR.

Iesniegums pievienots pielikumā.

Saskaņā ar likumu “Par pašvaldībām” 15.panta pirmās daļas 6.punktu un 21.panta pirmās daļas 27.punktu un pamatojoties uz Līgatnes novada domes 2021.gada 18.marta Apvienotās komitejas atzinumu (protokols Nr.3), **atklāti balsojot:** PAR – A.Šteins, R.Vidzickis, G.Pīpkalējs, P.Lideris, G.Liepiņa, J.Daģis, K.Gulbis, K.Sviklis; PRET – nav; ATTURAS - nav; Līgatnes novada dome **NOLEMJ**:

1. Atbalstīt Līgatnes novada sportista XX dalību Eiropas čempionātā Grapplingā, kurš notiks 26.04.-27.04.2021. Polijā, piešķirot finansējumu 150 EUR.
2. Lēmuma pirmajā punktā minētajam piešķirt līdzekļus no Līgatnes novada domes Sporta centra budžeta.

**6.§**

**Par zemes ierīcības projekta apstiprināšanu nekustamam īpašumam**

**“Vecandrijāņi”, Līgatnes pagasts, Līgatnes novads, ar kadastra**

**Nr. 4262 001 0061 zemes vienībai ar kadastra apzīmējumu 4262 001 0061, nosaukumu un adreses piešķiršanu**

Ziņo: S.Kauliņa, Debatēs: nav

Izskatot SIA “Vidzemes mērnieks” sertificēta zemes ierīkotāja Raita Kozulāna, sertifikāts Nr. AA0021, izsniegts 30.11.2019., derīgs līdz 29.11.2024., 10.03.2021. iesniegumu, (reģistrēts Līgatnes novada domē 10.03.2021. Nr. D3-16/21/224), izstrādāto nekustamā īpašuma “Vecandrijāņi” Līgatnes pagasts, Līgatnes novads, ar kadastra Nr. 4262 001 0061 zemes vienības ar kadastra apzīmējumu 4262 001 0061 sadalīšanas zemes ierīcības projektu, iepazīstoties ar lietas materiāliem, novada dome konstatē:

Līgatnes novada dome 2020. gada 29. decembrī, sēdes protokols Nr. 19, 1.§ “Par zemes ierīcības projekta izstrādi nekustamam īpašumam “Vecandrijāņi”, Līgatnes pagasts, Līgatnes novads, ar kadastra Nr. 4262 001 0061 zemes vienībai ar kadastra apzīmējumu 4262 001 0061” pieņēma lēmumu atļaut veikt zemes ierīcības projekta izstrādi, saskaņā ar kuru izstrādāts zemes ierīcības projekts minētam nekustamam īpašumam zemes vienības sadalīšanai. Izstrādātais Zemes ierīcības projekts atbilst spēkā esošiem normatīvajiem aktiem un izstrādes nosacījumiem.

Saskaņā ar Zemes ierīcības likuma 5. panta 1. punktu, 2016. gada 2. augusta Ministru kabineta noteikumu Nr. 505 “Zemes ierīcības projekta izstrādes noteikumi” 25. punktu, 26. punktu un 28. punkta 28.1. un 28.2. apakšpunktiem, 2015. gada 8. decembra Ministru kabineta noteikumi Nr. 698 “Adresācijas noteikumi”, 2.2. un 2.4. punktiem, 2006. gada 20. jūnija Ministru kabineta noteikumi Nr. 496 “Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” 2.punkta 2.1. punktu, 4. punktu, 16.punkta 16.1 punktu un 18 punktu, “Līgatnes novada teritorijas plānojums 2012. – 2023. gadam”, ierosinātāja SIA “Vidzemes mērnieks” sertificēta zemes ierīkotāja Raita Kozulāna iesniegumu, un pamatojoties uz Līgatnes novada domes 2021.gada 18.marta Apvienotās komitejas atzinumu (protokols Nr.3), **atklāti balsojot:** PAR – A.Šteins, R.Vidzickis, G.Pīpkalējs, P.Lideris, G.Liepiņa, J.Daģis, K.Gulbis, K.Sviklis; PRET – nav; ATTURAS - nav; Līgatnes novada dome **NOLEMJ**:

1. Apstiprināt zemes ierīcības projektu nekustamā īpašuma “Vecandrijāņi” Līgatnes pagasts, Līgatnes novads, ar kadastra Nr. 4262 001 0061 zemes vienības ar kadastra apzīmējumu 4262 001 0061 **sadalīšanai,** izveidojot trīs īpašumus.

2. Apstiprināt nekustamam īpašumam - zemes vienībai (ZIP plānā Nr.1) ar kadastra apzīmējumu 4262 001 0200 ar kopējo platību 10.0 ha (izpildot kadastrālo uzmērīšanu, zemes vienības kopplatība var tikt precizēta) nosaukumu **“Vecandrijāņi”, Līgatnes pagasts, Līgatnes novads**.

3. Piešķirt zemes vienībai ar kadastra apzīmējumu 4262 001 0200 un ēkām uz tās adresi “Vecandrijāņi”, Līgatnes pagasts, Līgatnes novads, LV- 4108.

4. Noteikt nekustamam īpašumam “Vecandrijāņi”, Līgatnes pagasts, Līgatnes novads, nekustamā īpašuma lietošanas mērķi (NĪLM):

4.1. zemes vienībai ar kadastra apzīmējumu 4262 001 0200:

4.1.1. zeme, uz kuras galvenā saimnieciskā darbība ir mežsaimniecība – 10.0 ha, NĪLM kods 0201.

5. Apstiprināt nekustamam īpašumam - zemes vienībai (ZIP plānā Nr. 2) ar kadastra apzīmējumu 4262 001 0201 ar kopējo platību 10.2 ha (izpildot kadastrālo uzmērīšanu, zemes vienības kopplatība var tikt precizēta), nosaukumu **“Meža Vecandrijāņi”, Līgatnes pagasts, Līgatnes novads**.

6. Noteikt nekustamam īpašumam - zemes vienībai “Meža Vecandrijāņi”, Līgatnes pagasts, Līgatnes novads, nekustamā īpašuma lietošanas mērķi (NĪLM):

6.1. zemes vienībai ar kadastra apzīmējumu 4262 001 0201:

6.1.1. zeme, uz kuras galvenā saimnieciskā darbība ir mežsaimniecība – 10.2 ha, NĪLM kods 0201.

7. Apstiprināt nekustamam īpašumam - zemes vienībai (ZIP plānā Nr. 3) ar kadastra apzīmējumu 4262 001 0202 ar kopējo platību 18.8 ha (izpildot kadastrālo uzmērīšanu, zemes vienības kopplatība var tikt precizēta), nosaukumu **“Vecandrijāņu Lauks”, Līgatnes pagasts, Līgatnes novads**.

8. Noteikt nekustamam īpašumam - zemes vienībai “Vecandrijāņu Lauks”, Līgatnes pagasts, Līgatnes novads, nekustamā īpašuma lietošanas mērķi (NĪLM):

8.1. zemes vienībai ar kadastra apzīmējumu 4262 001 0202:

8.1.1. zeme, uz kuras galvenā saimnieciskā darbība ir lauksaimniecība – 18.8 ha, NĪLM kods 0101.

9. Līgatnes novada domes lēmums stājas spēkā no tā paziņošanas dienas (ja tas adresātam paziņots rakstveidā, nosūtot pa pastu, uzskatāms, ka stājas spēkā septītajā dienā pēc tā nodošanas pastā).

10. Līgatnes novada domes lēmumu var pārsūdzēt Administratīvajā rajona tiesā attiecīgajā tiesu namā pēc pieteicēja adreses (fiziskā persona pēc deklarētās dzīvesvietas adreses, juridiskā persona – pēc juridiskās adreses) vai nekustamā īpašuma atrašanās vietas mēneša laikā no lēmuma paziņošanas dienas.

11. Lēmuma izpildi uzdot Līgatnes novada domes Plānošanas, nekustamā īpašuma un būvniecības nodaļai.

12. Kontroli par lēmuma izpildi uzdot Līgatnes novada izpilddirektoram Egilam Kurpniekam.

*Sagatavoja: Plānošanas, nekustamā īpašuma un būvniecības nodaļas nekustamā īpašuma speciāliste Solveiga Kauliņa.*

**7.§**

**Par Līgatnes novada domes 2021.gada 25.marta saistošo noteikumu 21/9 “Grozījumi Līgatnes novada domes 2021.gada 28.janvāra saistošajos noteikumos Nr.21/2 „Līgatnes novada pašvaldības budžets 2021.gadam” apstiprināšanu**

Ziņo: A.Dzērve, Debatēs: nav

Saskaņā ar likuma „Par pašvaldībām” 21.panta pirmās daļas 2.punktu, 46.panta pirmo un otro daļu, likuma „Par pašvaldību budžetiem” 7.pantu, un pamatojoties uz Līgatnes novada domes 2021.gada 18.marta Apvienotās komitejas atzinumu (protokols Nr.3), **atklāti balsojot:** PAR – A.Šteins, R.Vidzickis, G.Pīpkalējs, P.Lideris, G.Liepiņa, J.Daģis, K.Gulbis, K.Sviklis; PRET – nav; ATTURAS - nav; Līgatnes novada dome **NOLEMJ**:

1. Apstiprināt Līgatnes novada domes 2021.gada 25.marta saistošos noteikumus 21/9 “Grozījumi Līgatnes novada domes 2021.gada 28.janvāra saistošajos noteikumos Nr.21/2 „Līgatnes novada pašvaldības budžets 2021.gadam”.
2. Noteikt, ka saistošie noteikumi stājas spēkā nākamajā dienā pēc to parakstīšanas.
3. Uzdot Līgatnes novada domes Kancelejas vadītājai I.Gobai saistošos noteikumus triju dienu laikā pēc parakstīšanas elektroniski nosūtīt Vides aizsardzības un Reģionālās attīstības ministrijai zināšanai.

Saistošie noteikumi pievienoti sēdes protokola pielikumā Nr.1

Sagatavoja:

Līgatnes novada domes Finanšu un grāmatvedības nodaļas

finanšu kontroliere, analītiķe Anete Dzērve

**8.§**

**Par pārvaldes uzdevumu deleģējumu Līgatnes novada domes sabiedrībai ar ierobežotu atbildību „Līgatnes komunālserviss”**

Ziņo: A.Šteins Debatēs: nav

Likuma „Par pašvaldībām” 15.panta pirmās daļas 2.punkts nosaka, ka pašvaldības autonomā funkcija ir gādāt par savas administratīvās teritorijas labiekārtošanu un sanitāro tīrību.

Likuma „Par pašvaldībām” 15.panta ceturtā daļā teikts, ka no katras autonomās funkcijas izrietošu pārvaldes uzdevumu pašvaldība var deleģēt privātpersonai vai citai publiskai personai. Saskaņā ar Valsts pārvaldes iekārtas likuma 40.panta pirmo un otro daļu, publiska persona var deleģēt privātpersonai vai citai publiskai personai pārvaldes uzdevumu, ja pilnvarotā persona attiecīgo uzdevumu var veikt efektīvāk. Privātpersonai pārvaldes uzdevumu var deleģēt ar ārēju normatīvo aktu vai līgumu, ja tas paredzēts ārējā normatīvajā aktā, ievērojot Valsts pārvaldes iekārtas likuma 41.panta otrās un trešās daļas noteikumus, likuma 42.panta pirmajā daļā noteikts, ka lemjot par pārvaldes uzdevuma deleģēšanu privātpersonai tai jābūt tiesīgai veikt attiecīgo pārvaldes uzdevumu, jāņem vērā tās pieredze, reputācija, resursi personāla kvalifikācija un citi kritēriji.

Pamatojoties uz Valsts pārvaldes iekārtas likuma 45.panta trešo daļu, lēmumā par deleģēšanu pašvaldības domei jākonstatē deleģēšanas pieļaujamība un jānosaka deleģēšanas noteikumi.

Pamatojoties uz likuma “Par pašvaldībām” 21.panta pirmās daļas 23.punktu un 2009.gada 14.oktobra saistošiem noteikumiem Nr.1/09 “Līgatnes pašvaldības nolikums”, iespēju deleģēt izvērtējot sabiedrībai ar ierobežotu atbildību „Līgatnes komunālserviss”, reģistrācijas Nr.54103099071 (turpmāk – SIA “Līgatnes komunālserviss”) no likuma „Par pašvaldībām” 15.panta pirmās daļas 2.punktā noteiktās pašvaldības funkcijas izrietošos pārvaldes uzdevumus, Līgatnes novada dome konstatē:

1. Pamatojoties ar Līgatnes novada domes ārkārtas sēdes 2015.gada 10.marta lēmumu „Par Līgatnes novada pašvaldības kapitālsabiedrības SIA „Līgatnes komunālserviss” dibināšanu un statūtu apstiprināšanu” (protokols Nr. 4, 2.§), tika veikta Līgatnes novada domes struktūrvienības Komunālo pakalpojumu un teritorijas labiekārtošanas nodaļas likvidēšana un SIA “Līgatnes komunālserviss” dibināšana.
2. Latvijas Republikas Uzņēmumu reģistrā no 2015.gada 18.marta ierakstīts komercreģistrā, kā kapitālsabiedrība - „Līgatnes komunālserviss”, vienotais reģistrācijas Nr.54103099071. Kopš kapitālsabiedrības dibināšanas līdz šim brīdim, tā vienīgā 100% kapitāla daļu turētāja ir Līgatnes novada dome, reģistrācijas Nr.90000057333.
3. SIA “Līgatnes komunālserviss” atrodas pilnīgā Līgatnes novada domes kontrolē.
4. Saskaņā ar SIA “Līgatnes komunālserviss” statūtiem, tās darbības veids, cita starpā, ir uzkopšanas darbība, ainavu veidošanas un uzturēšanas darbības. SIA “Līgatnes komunālserviss” darbības veids un piešķirtās tiesības sniegt pakalpojumu izriet no likuma “Par pašvaldībām”15.panta pirmās daļas 2.punktā noteiktās pašvaldības autonomās funkcijas - gādāt par savas administratīvās teritorijas labiekārtošanu un sanitāro tīrību. Līdz šim minētos pārvaldes uzdevumus SIA “Līgatnes komunālserviss” veic saskaņā ar 2015.gada 29.maija Deleģēšanas līgumu Nr.D2-1.37/15/18. SIA “Līgatnes komunālserviss” ir attiecīga pieredze un materiāli un personāla resursi, un var izpildīt no likuma “Par pašvaldībām” 15.panta pirmās daļas 2.punktā noteiktās pašvaldības autonomās funkcijas - pašvaldības administratīvās teritorijas labiekārtošana un sanitārā tīrība - izrietošus pārvaldes uzdevumus:
   1. Ielu un ceļu atjaunošanu parku, skvēru un zaļo zonu ierīkošanu un atjaunošanu Līgatnes novada Līgatnes pilsētas un Līgatnes pagasta teritorijā.
   2. Ielu un ceļu tehniskā stāvokļa uzraudzība, piedalīšanās atjaunošanas un sakopšanas darbu plānošanā, plānoto darbu izpildes organizēšana, nepieciešamo remontmateriālu pasūtīšana un sagāde, darbu izpildes uzraudzība, veikto darbu un izlietoto materiālu detalizēta uzskaitīšana (1.pielikums – Pašvaldības ceļu un ielu saraksts);
   3. ietvju, gājēju un veloceliņu kopšanu ziemā, tai skaitā attīrīšanu no sniega izmantojot mehanizētos transportlīdzekļus, kas aprīkoti ar atbilstošiem mehānismiem, slīdamības mazināšana jebkura seguma virsmām atbilstoši nepieciešamībai ziemas periodā izvietot un uzturēt pretslīdes materiālu uzglabāšanas konteinerus apkalpojamajā teritorijā;
   4. ietvju, gājēju un veloceliņu un laukumu kopšana pavasara – rudens sezonā, tai skaitā, smilšu un ceļu putekļu novākšana;
   5. “Līgatnes pārceltuves” darbības nodrošināšana;
   6. parku, skvēru, publiskā lietošanā esošo teritoriju un citu zaļo zonu sakopšana un ierīkošana,– augu, koku, krūmu stādīšana un uzturēšana, koku vainagu veidošana, koku zaru un avārijas koku zāģēšana, celmu frēzēšana, puķu dobju ierīkošana un atjaunošana, zāles;
   7. krūmu izciršana grāvjos, nogāzēs, ielu, ceļu joslās, krūmu atvašu pļaušana un zāles pļaušana grāvjos;
   8. bērnu rotaļu laukumu un publiski pieejamu sporta laukumu atjaunošana un sakopšana;
   9. svētku noformējumu izvietošanas nodrošināšana;
   10. ielu, laukumu un citu publiskai lietošanai paredzētu teritoriju apgaismošana un sakopšana.
   11. Līgatnes novada pašvaldībai piederošo kapsētu uzturēšana:
       1. veikt kapsētas pārziņa pienākumus Ķempju, Paltmales, Spriņģu un Zanderu kapsētās atbilstoši Līgatnes novada domes saistošajiem noteikumiem un citiem spēkā esošajiem normatīvajiem aktiem, tai skaitā veikt informācijas ievadīšanu kapsētu informācijas sistēmā;
       2. veikt kapsētu publisko un tām piesaistīto teritoriju uzkopšanu un zāles pļaušanas darbu plānošanu, organizēšanu un izpildi.
   12. Atkritumu savākšanas un izvešanas sanitārās tīrības kontrole Līgatnes novada pašvaldībai piederošajā teritorijā:
       1. veikt Pašvaldības ierīkoto sadzīves un šķiroto atkritumu laukumu uzkopšanu;
       2. atkritumu urnu izvietošana atbilstoši publiskai nepieciešamībai, to remonts vai nomaiņa;
       3. savlaicīga atkritumu savākšana un savākto atkritumu izvešana no teritorijā izvietotajām atkritumu urnām;
       4. nodrošināt Pašvaldības izsludināto atkritumu savākšanas akciju norisi (tajā skaitā “Lielo talku” u.c. publisku objektu sakopšanas pasākumu tehnisko nodrošinājumu un norisi).

SIA “Līgatnes Komunālserviss” atbilst Valsts pārvaldes iekārtas likuma 88.panta pirmās daļas 2.punkta un 3.punkta noteikumiem.

Pašvaldības administratīvās teritorijas labiekārtošana un sanitārās tīrības uzturēšana labā kvalitātē ir svarīgs faktors, lai pašvaldība spētu nodrošināt ikviena iedzīvotāja tiesības dzīvot sakoptā vidē. Nepietiekami organizēta pašvaldības infrastruktūras uzturēšana var apdraudēt Latvijas Republikas satversmes 115.pantā noteiktās cilvēka pamattiesības. SIA “Līgatnes Komunālserviss” sadarbībā ar Līgatnes novada domi, tiks nodrošināti darbaspēka, administratīvie un tehniskie resursi, lai deleģēšanas līgumu uzdotos pārvaldes uzdevumus varētu veikt kvalitatīvi.

Pamatojoties uz Līgatnes novada domes 2020.gada 23,janvāra lēmumu (protokols Nr.3, 1.§), 2020.gada 1.februārī starp Līgatnes novada domi un SIA “Līgatnes komunālserviss” tika noslēgts Pārvaldes uzdevumu deleģēšanas līgums Nr.D3-25/20/46. Minētā līguma termiņš – 2021.gada 21.janvāris.

Izvērtējot SIA “Līgatnes komunālserviss” iespējas efektīvāk veikt konkrētos pārvaldes uzdevumus, Līgatnes novada dome konstatē:

1. Līgatnes novada pašvaldības rīcībā nav ne materiāltehniskie resursi, ne arī atbilstoši kvalificētu cilvēkresursu, lai nodrošinātu konkrēto pārvaldes uzdevumu izpildi. Lai būtu iespējams pašvaldībai pašai pildīt no likuma “Par pašvaldībām” 15.panta pirmās daļas 2.punkta izrietošās pašvaldības autonomās funkcijas labā kvali6tātē, būtu nepieciešami ne vien lieli tiešie finansiālie ieguldījumi, bet arī cilvēkresursi, kas sagatavotu normatīvajos aktos noteikto dokumentu kopumu pašvaldības apstiprinātās struktūras reorganizācijai. Turpretī SIA “Līgatnes komunālserviss” turpmāk deleģējot minēto pārvaldes uzdevumus, nav nepieciešami nekāda veida ieguldījumi.
2. Pašvaldībai pieņemot darbā un apmācot darbiniekus konkrēto pārvaldes uzdevumu veikšanā, tuvākajā laika periodā (pārejas periodā) nebūtu iespējams sniegt no deleģētajiem uzdevumiem izrietošus pakalpojumus iedzīvotājiem Līgatnes novada pašvaldībā pieņemto kvalitātes standartu ietvaros.

3. Izvērtējot iepriekš ar SIA “Līgatnes komunālservis”” noslēgtā deleģējuma līguma izpildi, kopsakarā ar lēmumā norādīto efektivitātes izvērtējumu, secināms, ka ir izveidojusies laba sadarbība ar SIA “Līgatnes komunālserviss” un deleģētie pārvaldes uzdevumi un no tiem izrietošie pakalpojumi iedzīvotājiem tiek pildīti efektīvi, labā kvalitātē, termiņos un vēlamo rezultātu ietvaros.

4. Ievērojot minēto, secināms, ka nepastāv šķēršļi pārvaldes uzdevumu deleģēšanai SIA “Līgatnes Komunālserviss”, kā arī SIA “Līgatnes Komunālserviss” pārvaldes uzdevumus var veikt efektīvāk, tāpēc pieļaujama no likuma “Par pašvaldībām” 15.panta pirmās daļas 2.punktā minētajām pašvaldības autonomajām izrietošu pārvaldes uzdevumu deleģēšana pašvaldības kapitālsabiedrībai.

Saskaņā ar Valsts pārvaldes iekārtas likuma 40.panta pirmo un otro daļu, 41.panta pirmo daļu, 43.panta otro daļu 45.piektā panta otro un trešo daļu, 46.pantu, likuma “Par pašvaldībām” 15.panta pirmās daļas 2.punktu un ceturto daļu, 21.panta pirmās daļas 23.puktu,

un pamatojoties uz Līgatnes novada domes 2021.gada 18.marta Apvienotās komitejas atzinumu (protokols Nr.3), **atklāti balsojot:** PAR –A.Šteins, K.Gulbis, R.Vidzickis, G.Liepiņa, V.Lapsele, P.Lideris; PRET – G.Pīpkalējs; ATTURAS -J.Daģis; Līgatnes novada dome **NOLEMJ:**

1. Deleģēt Līgatnes novada domes sabiedrībai ar ierobežotu atbildību „Līgatnes komunālserviss”, reģistrācijas Nr.54103099071, no likuma „Par pašvaldībām” 15.panta pirmās daļas 2.punktā noteiktās pašvaldības funkcijas izrietošos pārvaldes uzdevumus:
   1. Ielu un ceļu atjaunošanu parku, skvēru un zaļo zonu ierīkošanu un atjaunošanu Līgatnes novada Līgatnes pilsētas un Līgatnes pagasta teritorijā.
   2. Ielu un ceļu tehniskā stāvokļa uzraudzība, piedalīšanās atjaunošanas un sakopšanas darbu plānošanā, plānoto darbu izpildes organizēšana, nepieciešamo remontmateriālu pasūtīšana un sagāde, darbu izpildes uzraudzība, veikto darbu un izlietoto materiālu detalizēta uzskaitīšana (1.pielikums – Pašvaldības ceļu un ielu saraksts);
   3. ietvju, gājēju un veloceliņu kopšanu ziemā, tai skaitā attīrīšanu no sniega izmantojot mehanizētos transportlīdzekļus, kas aprīkoti ar atbilstošiem mehānismiem, slīdamības mazināšana jebkura seguma virsmām atbilstoši nepieciešamībai ziemas periodā izvietot un uzturēt pretslīdes materiālu uzglabāšanas konteinerus apkalpojamajā teritorijā;
   4. ietvju, gājēju un veloceliņu un laukumu kopšana pavasara – rudens sezonā, tai skaitā, smilšu un ceļu putekļu novākšana;
   5. “Līgatnes pārceltuves” darbības nodrošināšana;
   6. parku, skvēru, publiskā lietošanā esošo teritoriju un citu zaļo zonu sakopšana un ierīkošana,– augu, koku, krūmu stādīšana un uzturēšana, koku vainagu veidošana, koku zaru un avārijas koku zāģēšana, celmu frēzēšana, puķu dobju ierīkošana un atjaunošana, zāles;
   7. krūmu izciršana grāvjos, nogāzēs, ielu, ceļu joslās, krūmu atvašu pļaušana un zāles pļaušana grāvjos;
   8. bērnu rotaļu laukumu un publiski pieejamu sporta laukumu atjaunošana un sakopšana;
   9. svētku noformējumu izvietošanas nodrošināšana;
   10. ielu, laukumu un citu publiskai lietošanai paredzētu teritoriju apgaismošana un sakopšana.
   11. Līgatnes novada pašvaldībai piederošo kapsētu uzturēšana:
       1. veikt kapsētas pārziņa pienākumus Ķempju, Paltmales, Spriņģu un Zanderu kapsētās atbilstoši Līgatnes novada domes saistošajiem noteikumiem un citiem spēkā esošajiem normatīvajiem aktiem, tai skaitā veikt informācijas ievadīšanu kapsētu informācijas sistēmā;
       2. veikt kapsētu publisko un tām piesaistīto teritoriju uzkopšanu un zāles pļaušanas darbu plānošanu, organizēšanu un izpildi.
   12. Atkritumu savākšanas un izvešanas sanitārās tīrības kontrole Līgatnes novada pašvaldībai piederošajā teritorijā:
       1. veikt Pašvaldības ierīkoto sadzīves un šķiroto atkritumu laukumu uzkopšanu;
       2. atkritumu urnu izvietošana atbilstoši publiskai nepieciešamībai, to remonts vai nomaiņa;
       3. savlaicīga atkritumu savākšana un savākto atkritumu izvešana no teritorijā izvietotajām atkritumu urnām;
       4. nodrošināt Pašvaldības izsludināto atkritumu savākšanas akciju norisi (tajā skaitā “Lielo talku” u.c. publisku objektu sakopšanas pasākumu tehnisko nodrošinājumu un norisi).
2. Pārvaldes uzdevumu Deleģēšanas līgumu (turpmāk -Deleģēšanas līgums) noslēgt uz laika periodu no 2021.gada 25.marta līdz 2022.gada 31.janvārim (ieskaitot).
3. Pilnvarot Deleģēšanas līgumu parakstīt Līgatnes novada domes priekšsēdētājam A.Šteinam.
4. Uzdot Līgatnes novada domes Kancelejai par noslēgto Deleģēšanas līgumu informēt Latvijas Republikas Vides aizsardzības un reģionālās attīstības ministriju.

5. Atcelt Līgatnes novada domes 2021.gada 28.janvāra lēmumu Par pārvaldes uzdevumu deleģējumu Līgatnes novada domes sabiedrībai ar ierobežotu atbildību „Līgatnes komunālserviss” (protokols Nr.1, 18.§).

6. Līgatnes novada domes Kancelejai līgumu piecu darba dienu laikā no Deleģēšanas līguma noslēgšanas dienas publicēt Līgatnes novada domes mājas lapā internetā [www.ligatne.lv](http://www.ligatne.lv)

**9.§**

**Par Līgatnes novada pašvaldības nekustamā īpašuma - zemes vienības “Springšļu dzirnavas”, Līgatnes pagastā, Līgatnes novadā, kadastra Nr. 4262 010 0114 atsavināšanu**

Ziņo:A.Šteins Debatēs: nav

Līgatnes novada dome 2019. gada 27. jūnijā pieņēma lēmumu “Par nekustamā īpašuma - zemes vienības “Springšļu dzirnavas”, Līgatnes pagasts, Līgatnes novads, ar kadastra Nr. 4262 010 0114, ar kadastra apzīmējumu 4262 010 0114 uzmērīšanu un ierakstīšanu zemesgrāmatā uz Līgatnes novada pašvaldības vārda” (protokols Nr.7, 19.§). 2019. gada 9. novembrī nekustamais īpašums ierakstīts zemesgrāmatā. Nekustamais īpašums nav nepieciešams pašvaldības funkciju realizēšanai. Saskaņā ar likuma „Par pašvaldībām” 21.panta 1. daļas 17.punktu, Publiskas personas mantas atsavināšana likuma 3. panta otro daļu, 4. panta pirmo daļu, 6. panta otro daļu, 10. panta 1. daļu, un pamatojoties uz Līgatnes novada domes 2021.gada 18.marta Apvienotās komitejas atzinumu (protokols Nr.3), **atklāti balsojot:** PAR – A.Šteins, R.Vidzickis, G.Pīpkalējs, P.Lideris, G.Liepiņa, J.Daģis, K.Gulbis, K.Sviklis; PRET – nav; ATTURAS - nav; Līgatnes novada dome **NOLEMJ:**

1. Atsavināt atklātā publiskā izsolē ar augšupejošu soli Līgatnes novada pašvaldības nekustamo īpašumu – zemes vienību “Springšļu dzirnavas”, Līgatnes pagasts, Līgatnes novads (kadastra Nr. 4262 010 0114) ar kopējo platību – 2,38 ha.
2. Izsoli rīkot elektroniski Tiesu administrācijas elektronisko izsoļu vietnē.
3. Atbilstoši SIA “Eiroeksperts” novērtējumiem (Reģ. Nr. L9039/ER/2020) apstiprināt atsavināmajai zemes vienībai nosacīto cenu – EUR 4500,00.
4. Apstiprināt izsoles noteikumus “Līgatnes novada pašvaldības nekustamā īpašuma - zemes vienības “Springšļu dzirnavas”, Līgatnes pagastā, Līgatnes novadā, kadastra Nr. 4262 010 0114 elektroniskās izsoles noteikumi” saskaņā ar sēdes protokola pielikumu Nr.2.
5. Lēmuma izpildi uzdot Līgatnes novada pašvaldības kustamās un nekustamās mantas izsoļu un atsavināšanas komisijas priekšsēdētājam Ērikam Liepiņam.
6. Kontroli par lēmuma izpildi uzdot Līgatnes novada domes izpilddirektoram Egilam Kurpniekam.

*Lēmuma projektu sagatavoja: Līgatnes novada pašvaldības kustamās un nekustamās mantas izsoļu un atsavināšanas komisijas priekšsēdētājs Ēriks Liepiņš.*

**10.§**

**Par Līgatnes novada domes nekustamā īpašuma – zemes vienības „Rītausmas iela 1” Līgatnē, Līgatnes novadā atsavināšanu**

Ziņo: A.Šteins Debatēs: nav

Līgatnes novada dome 2021. gada 3. martā saņēma XX iesniegumu (reģistrēts Līgatnes novada domē 2021.gada 3.martā ar Nr.D3-16/21/208) ar lūgumu izpirkt pašvaldības zemi uz kuras atrodas viņa īpašumā esoša dzīvojamā māja Rītausmas ielā 1, Līgatnē , Līgatnes novadā. Iesniegumā lūgts zemi pārdot uz nomaksu noslēdzot pirkuma līgumu uz pieciem gadiem.

Līgatnes novada domei piederošais nekustamais īpašums – zemes vienība “Rītausmas iela 1” , Līgatnē, Līgatnes novadā, kadastra Nr. 42110070052 ar kopējo platību 2218 m2 ir ierakstīts Vidzemes rajona tiesas Zemesgrāmatas nodaļas Līgatnes pilsētas zemesgrāmatu nodalījumā Nr. 100000588595 (2019. gada 23. aprīļa lēmums, žurnāla Nr. 300004837934). Uz zemes vienības atrodas XX piederoša dzīvojamā māja (kadastra Nr. 42110070052001). Zemes vienībai noteikts nekustamā īpašuma lietošanas mērķis – individuālo dzīvojamo māju apbūve, kods 0601. Pamatojoties uz Standartizācijas likumā paredzētajā kārtībā apstiprinātajiem īpašuma vērtēšanas standartiem, ir veikta nekustamā īpašuma novērtēšana. Publiskas personas mantas atsavināšanas likuma 44. panta 4. daļā noteikts, ka publiskai personai piederošu zemesgabalu, uz kura atrodas citai personai (kopīpašniekiem) piederošas ēkas (būves), var pārdot tikai zemesgrāmatā ierakstītas ēkas (būves) īpašniekam (visiem kopīpašniekiem proporcionāli viņu kopīpašuma daļām).

Saskaņā ar likuma „Par pašvaldībām” 21. panta 1. daļas 17. punktu, Publiskas personas mantas atsavināšanas likuma 4. panta 3. daļu, 44.panta 4.daļu, 36. panta 3. daļu, un pamatojoties uz Līgatnes novada domes 2021.gada 18.marta Apvienotās komitejas atzinumu (protokols Nr.3), **atklāti balsojot:** PAR – A.Šteins, R.Vidzickis, G.Pīpkalējs, P.Lideris, G.Liepiņa, J.Daģis, K.Gulbis, K.Sviklis; PRET – nav; ATTURAS - nav; Līgatnes novada dome **NOLEMJ:**

1. Pamatojoties uz SIA „Eiroeksperts” veikto novērtējumu (reģ. Nr. L9038/ER/2020) apstiprināt nosacīto cenu nekustamajam īpašumam - zemes vienībai Rītausmas iela 1, Līgatne, Līgatnes novads, ar kadastra Nr. 42110070052 - EUR 3100,00.
2. Atsavināt par brīvu cenu – EUR 3100,00 nekustamo īpašumu - zemes vienību Rītausmas iela 1, Līgatne, Līgatnes novads, ar kadastra Nr. 42110070052 uz zemes vienības esošās dzīvojamās mājas īpašniekam XX.
3. Saskaņā ar Publiskas personas mantas atsavināšanas likuma 36. panta 3. daļu noslēgt nomaksas pirkuma līgumu uz 5 (pieciem) gadiem, par atlikto maksājumu piemērojot 6% gadā no vēl nesamaksātās pirkuma maksas daļas.
4. Lēmuma izpildi uzdot Līgatnes novada pašvaldības kustamās un nekustamās mantas izsoļu un atsavināšanas komisijai.
5. Kontroli par lēmuma izpildi uzdot Līgatnes novada domes izpilddirektoram Egilam Kurpniekam.
6. Līgatnes novada domes lēmumu var pārsūdzēt Administratīvajā rajona tiesā mēneša laikā no lēmuma paziņošanas dienas.

*Lēmuma projektu sagatavoja: Līgatnes novada pašvaldības kustamās un nekustamās mantas izsoļu un atsavināšanas komisijas priekšsēdētājs Ēriks Liepiņš.*

**11.§**

**Par Ministru kabineta rīkojuma projektu „Par valstij piekrītošā nekustamā īpašuma “Vaisuļi”, Līgatnes pagastā, Līgatnes novadā un dzīvokļa īpašuma Brīvības ielā 3-7, Līgatnē, Līgatnes novadā nodošanu Līgatnes novada pašvaldības īpašumā”**

Ziņo: A.Šteins Debatēs: J.Daģis, G.Pīpkalējs, I.Goba

Līgatnes novada dome ir saņēmusi 2021.gada 15.marta Pašvaldības savienības vēstuli, kurā minēts, ka Latvijas pašvaldību savienība atzinuma sniegšanai ir saņēmusi Vides aizsardzības un reģionālās attīstības ministrijas sagatavoto Ministru kabineta rīkojuma projektu "Par valstij piekrītošā nekustamā īpašuma "Vaisuļi", Līgatnes pagastā, Līgatnes novadā un dzīvokļa īpašuma Brīvības ielā 3-7, Līgatnē, Līgatnes novadā nodošanu Līgatnes novada pašvaldības īpašumā" un tā anotāciju.

Ņemot ērā minēto ir lūgums Līgatnes novada pašvaldības atzinumu par sagatavotajiem dokumentiem līdz š.g. 25.martam, sūtot to uz e-pasta adresi [ivita.peipina@lps.lv](mailto:ivita.peipina@lps.lv)

Pielikumā:

Ministru kabineta rīkojuma projekts "Par valstij piekrītošā nekustamā īpašuma "Vaisuļi", Līgatnes pagastā, Līgatnes novadā un dzīvokļa īpašuma Brīvības ielā 3-7, Līgatnē, Līgatnes novadā nodošanu Līgatnes novada pašvaldības īpašumā";

Ministru kabineta rīkojuma projekta "Par valstij piekrītošā nekustamā īpašuma "Vaisuļi", Līgatnes pagastā, Līgatnes novadā un dzīvokļa īpašuma Brīvības ielā 3-7, Līgatnē, Līgatnes novadā nodošanu Līgatnes novada pašvaldības īpašumā" anotācija.

Pamatojoties uz Līgatnes novada domes 2021.gada 18.marta Apvienotās komitejas atzinumu (protokols Nr.3), **atklāti balsojot:** PAR –A.Šteins, R.Vidzickis, G.Liepiņa, P.Lideris, G.Pīpkalējs, K.Gulbies, V.Lapsele; PRET – nav; ATTURAS -J.Daģis; Līgatnes novada dome **NOLEMJ:**

Uzdot Kancelejas vadītājai I.Gobai sagatavotLatvijas pašvaldību savienībai atzinumu, ka nepiekrīt Vides aizsardzības un reģionālās attīstības ministrijas sagatavotajam Ministru kabineta rīkojuma projektam "Par valstij piekrītošā nekustamā īpašuma "Vaisuļi", Līgatnes pagastā, Līgatnes novadā un dzīvokļa īpašuma Brīvības ielā 3-7, Līgatnē, Līgatnes novadā nodošanu Līgatnes novada pašvaldības īpašumā" , (turpmāk lēmumā – Rīkojums) un izsaka šādus iebildumus:

1. Rīkojums 1.punkts ir jāpapildina ar likumā „Par pašvaldībām” 15.panta pirmās daļas 10.punktā noteikto funkciju īstenošanai – sekmēt saimniecisko darbību attiecīgajā administratīvajā teritorijā, rūpēties par bezdarba samazināšanu.
2. Ņemot vērā, ka Rīkojumā minētie īpašumi Līgatnes novada pašvaldībai jau ir nesuši lielus zaudējumus (piemēram – nodokļa parāda EUR 17030.49 (septiņpadsmit tūkstoši trīsdesmit euro un 49 centi) apmērā norakstīšana nekustamajam īpašumam Vaisuļi” 2016.gadā, kā arī četru gadu garumā neiekasētā nekustamā īpašuma nodokļa summa. Dzīvokļa īpašumā Brīvības ielā 3-7 ir jāiegulda apmēram EUR 8 000 (tūkstoši euro), lai nodrošinātu dzīvošanai piemērotus apstākļus) no Rīkojuma svītrojami 2.,3., 4., un 5.punkts.
3. Īpašumam ir jābūt ierakstītam uz Līgatnes novada pašvaldības vārda.
4. Rīkojums būtu jāpapildina ar tiesību Līgatnes novada pašvaldībai brīvi rīkoties ar Rīkojumā minētajiem nekustamajiem īpašumiem, lai sekmīgi varētu realizēt likumā „Par pašvaldībām” 15.panta pirmās daļas 9.punktā noteikto funkciju īstenošanai – palīdzības sniegšanai iedzīvotājiem dzīvokļa jautājuma risināšanai un 10.punktā noteikto funkciju īstenošanai – sekmēt saimniecisko darbību attiecīgajā administratīvajā teritorijā, rūpēties par bezdarba samazināšanu.

**12.§**

**Par personas iekļaušanu Palīdzības reģistrā, saskaņā ar Līgatnes novada domes saistošajiem noteikumiem Nr.6/10 „Par kārtību, kādā Līgatnes novadā tiek sniegta pašvaldības palīdzība dzīvokļa jautājumu risināšanā un reģistrējamas personas, kurām izīrējamas pašvaldībai piederošās vai tās nomātās dzīvojamās telpas”**

Ziņo: A.Šteins Debatēs: nav

Pamatojoties uz personu datu aizsardzību lēmums nav publicējams.

**13.§**

**Par Amatu mājas telpu nomu mūzikas studijai**

Ziņo: K.Grīnfelds Debatēs: R.Vidzickis, V.Lapsele, A.Šteins, G.Pīpkalējs, J.Daģis

Līgatnes novada dome ir saņēmusi pašvaldības aģentūras “Līgatnes novada Kultūras un tūrisma centrs” direktora Kaspara Grīnfelda 2021.gada 15.marta iesniegumu Nr.1-6/7-2021 (reģistrēts Līgatnes novada domē 2021.gada 15.martā ar Nr.D3-9.4/21/228), kurā minēts, ka

2021.gada 4.janvārī PA “Līgatnes novada Kultūras un tūrisma centrs” ir noslēdzis telpu nomas līgumu ar Raiti Viļumsonu un Raimondu Celmu par Neformālās izglītības centra telpas Nr.001-11 ar kopējo platību 17,4 m2 mūzikas ierakstu studijas un bungu spēles nodarbību organizēšanai. Nomnieki ir uzsākuši darbību šajās telpās un valstī izsludināto ierobežojumu laikā darbojas attālināti, nodrošinot gan bungu spēles nodarbības, gan piedāvājot arī ierakstu studijas pakalpojumus interesentiem.

2021.gada 21.janvārī Līgatnes novada dome apstiprināja Neformālās izglītības centra jauno telpu nomas maksu - € 4,25 par 1m2 (tai skaitā PVN 21%). Kopējā nomājamās telpas summa sastāda € 73,95.

Aģentūra ir panākusi konceptuālu vienošanos ar nomniekiem par bezmaksas meistarklases/nodarbības rīkošanu Līgatnes novada iedzīvotājiem vienu reizi mēnesī, tā atbalstot jauniešu un citu interesentu vēlmi attīstīt muzikālās prasmes bungu spēlē un apgūt pamatprasmes mūzikas ierakstu veikšanā.

Ņemot vērā iepriekš minēto, lūdzam atbalstīt telpu nomas maksas atlaidi vienas meistarklases/nodarbības vērtībā € 23,95, nosakot kopējo mēneša maksu nomniekam € 50,00 (piecdesmit eiro, 00 centi).

Saskaņā ar likuma Saskaņā ar likuma „Par pašvaldībām” 21.panta pirmās daļas 27.punktu, Līgatnes novada pašvaldības aģentūras „Līgatnes novada Kultūras un tūrisma centrs” nolikuma 3.2.punktu, kurš nosaka, ka aģentūrai ir tiesības rīkoties ar aģentūras valdījumā nodoto Līgatnes novada pašvaldības mantu atbilstoši normatīvajiem aktiem, nolikumam,

un pamatojoties uz Līgatnes novada domes 2021.gada 18.marta Apvienotās komitejas atzinumu (protokols Nr.3), **atklāti balsojot:** PAR – A.Šteins, R.Vidzickis, G.Pīpkalējs, P.Lideris, G.Liepiņa, J.Daģis, K.Gulbis, K.Sviklis; PRET – nav; ATTURAS - nav; Līgatnes novada dome **NOLEMJ**:

1. Pamatojoties uz 2021.gada 4.janvārī PA “Līgatnes novada Kultūras un tūrisma centrs” noslēgto telpu nomas līgumu ar Raiti Viļumsonu un Raimondu Celmu par Neformālās izglītības centra telpas Nr.001-11 ar kopējo platību 17,4 m2 mūzikas ierakstu studijas un bungu spēles nodarbību organizēšanai, piemērot atlaidi telpu nomai, nosakot nomas maksu 50 EUR mēnesī.
2. Iekļaut līgumā nosacīju, ka lēmuma pirmajā punktā minētie nomnieki nodrošinās bezmaksas meistarklases/nodarbības rīkošanu Līgatnes novada iedzīvotājiem vienu reizi mēnesī, tā atbalstot jauniešu un citu interesentu vēlmi attīstīt muzikālās prasmes bungu spēlē un apgūt pamatprasmes mūzikas ierakstu veikšanā.
3. Noteikt līguma darbības beigu termiņu – 2021.gada 31.decembris.
4. Lēmuma izpildi uzdot pašvaldības aģentūras “Līgatnes novada Kultūras un tūrisma centrs” direktoram Kasparam Grīnfeldam.

Sēdi beidz 10:17

Sēdes protokolam tiek pievienot audio ieraksts vienā diska nesējā.

Sēdes vadītājs,

Līgatnes novada domes priekšsēdētājs A.Šteins

25.03.2021.

Protokoliste,

Līgatnes novada domes Kancelejas vadītāja, juriste I.Goba